**Ntsokoane Samuel «Sam» Matekane** (født 15. mars 1958) er en forretningsmann og politiker av Basotho-folket som har vært Lesothos statsminister siden 28. oktober 2022. Han regnes som landets rikeste og har skapt sin formue hovedsakelig i diamantindustrien. Han grunnla sitt firma Matekane Group of Companies (MGC) i 1986.

I mars 2022 holdt Matekane en pressekonferanse hvor han varslet at han ville gå inn i politikken og han grunnla partiet Revolution for Prosperity («Revolusjon for velstand», RFP). Partiet rystet det politiske landskapet, og Matekane fulgte opp med en kampanje i sosiale media som førte partiet til seier i valget i 2022 hvor RFP fikk 56 av 120 seter i nasjonalforsamlingen.

Gjennom sitt firma MGC har Matekane finansiert flere sosiale byggeprosjekter i landet, blant annet et fotballstaion, en skole og et konferansesenter. Under coronapandemien kjøpte han inn testutstyr, vaksiner og annet medisinsk utstyr som han delte ut. Han har også donert millionbeløp til politiet, militæret og til medisinsk utstyr.

Biografi
--------

Sam Matekane ble født 15. mars 1958 i byen Mantšonyane i det sentrale Lesotho (daværende Basutoland) som den syvende av i alt fjorten søsken.

Inn i politikken
----------------

I mars 2022, syv måneder før parlamentsvalget i Lesotho, dannet Matekane et nytt populistisk parti, Revolution for Prosperity. Han posisjonerte seg som beskytter av næringslivet og skulle bringe stabilitet i politikken. Han skulle videre bekjempe korrupsjonen og bringe landet ut av resesjonen som Lesotho har vært i siden 2017. Matekane lanserte slagordet «Make Lesotho Great Again» - med alle mulige midler.

Politikere og forretningsfolk i hele Sør-Afrika ble imponert av hans enorme valgkampsuksess med en PR-kampanje som landet aldri hadde sett tidligere. Hans parti vant 56 seter i nasjonalforsamlingen og manglet bare 5 på å få rent flertall. Han allierte seg med to småpartier, Alliance of Democrats og the Movement for Economic Change, som hadde tre mandater hver.

Etter valgseieren la Matekane fram en 20-punkts plan for å bekjempe korrupsjonen og fjerne det enorme budsjettunderskuddet i løpet av 100 dager. Han planlegger å snu den økonomiske resesjonen ved hjelp av innstramninger og nye jobber skapt gjennom internasjonale investeringer.

Referanser
----------

1. 1 2   www.voaafrique.com[Hentet fra Wikidata]
2. ↑  «Political rookie’s new party wins Lesotho vote but no majority». ALJazeera. 10. oktober 2022.
3. ↑  «MGC CSI - Sports». MGC | CSI - Sports. 29. oktober 2022.
4. ↑  «CHAL». www.chal.org.ls. 29. oktober 2022.
5. ↑  «Diamond millionaire hopes to rock Lesotho vote». France 24. 16. oktober 2022.
6. ↑  «Sam Matekane Biography: Net Worth And Age » SaferAfrica Group». SaferAfrica Group. 10. oktober 2022. Arkivert fra originalen 29. oktober 2022. Besøkt 8. desember 2022.
7. ↑  «Lesotho populist party wins most seats in election, falls short of majority». Reuters. 10. oktober 2022.
8. ↑  «Lesotho businessman shakes up political scene ahead of vote». Macau Business. 23. mars 2022.
9. ↑  «Millionaire businessman turns tables to win Lesotho polls». AfricaNews. 10. oktober 2022.
10. ↑  «Lesotho tycoon forges coalition after poll breakthrough». France 24. 11. oktober 2022.
11. ↑  «SPEECH BY THE RIGHT HONOURABLE THE PRIME MINISTER, HON SAMUEL NTSOKOANE MATEKANE AT HIS INAUGURATION AS THE 10TH PRIME MINISTER OF THE KINGDOM OF LESOTHO, HELD AT SETSOTO STADIUM ON 28TH OCTOBER 2022 MASERU – Government Of Lesotho». 31. oktober 2022.
12. ↑  «Lesotho Elections l Revolution for Prosperity party host final rally».

|  |  |
| --- | --- |
| Oppslagsverk/autoritetsdata | BBC Things
 |